Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1740

9. évfolyam Belépő tevékenységformák A fizika kutatási módszereinek megismerése, a mechanikában használatos fizikai alapmennyiségek, valamint több származtatott mennyiség elmélyítése. A továbbhaladáshoz szükséges matematikai alapok elsajátítása. (Matematikai kompetencia) Mechanikai kísérletek elvégzése és elemzése: a lényeges és lényegtelen körülmények megkülönböztetése, okokozati kapcsolat felismerése, a tapasztalatok önálló összefoglalása. Mérőeszközök használata mechanikai mérések során. A mért eredmények táblázatba foglalása, grafikus ábrázolása, feldolgozása. A számítástechnika által nyújtott lehetőségek alkalmazása: táblázat- és grafikon-készítő programok használata. A mérési hiba fogalmának ismerete, a hiba becslése. A fizikai összefüggések megjelenítése sematikus grafikonon, grafikus módszerek alkalmazása problémamegoldásban. Mozgások kvantitatív elemzése a modern technika kínálta korszerű módszerekkel (saját készítésű videofelvételek értékelése, fénykapus érzékelővel felszerelt személyi számítógép alkalmazása mérőeszközként stb.). (Matematikai és digitális kompetencia). Mechanikai feladatok számított eredményének kísérleti ellenőrzése. A tanult fizikai törvények szabatos szóbeli kifejtése, kísérleti tapasztalatokkal történő alátámasztása. A tanult általános fizikai törvények alkalmazása hétköznapi jelenségek magyarázatára (pl. közlekedésben, sportban stb.). (Anyanyelvi kompetencia). A tanult fizikai fogalmak, törvények alkalmazása egyszerű, összetett, és bonyolult problémák kvalitatív értelmezésekor és kvantitatív megoldása során. Tájékozódás az iskolai könyvtárban a fizikával kapcsolatos ismerethordozókról (kézikönyvek, lexikonok, segédkönyvek, kísérletgyűjtemények, ismeretterjesztő folyóiratok, tehetséggondozó szakanyagok, folyóiratok). Ezek célirányos használata tanári útmutatás szerint. A tananyaghoz kapcsolódó kiegészítő anyagok keresése a számítógépes világhálón tanári útmutatás alapján. (Digitális kompetencia és hatékony önálló tanulás). Témakörök Tartalmak Bevezetés (10 óra) A fizikáról A fizika tantárgy tárgya; megfigyelés, kísérlet, elmélet. Az SI alapmennyiségek, származtatott mennyiségek. Mértékegységek átváltása. A fizika és matematika viszonya A szükséges matematikai ismeretek összefoglalása, ill. elsajátítása: műveletek vektorokkal, koordináta-rendszer, szögfüggvények derékszögű háromszögben, elsőfokú egyenlet, ill. egyenletrendszer megoldása, másodfokú egyenlet megoldása, első- és másodfokú függvények ábrázolása. Kinematika (23 óra) A mozgást leíró fogalmak A mozgásról általában. Vonatkoztatási rendszerek, hely, pálya, út, elmozdulás, sebesség, átlagsebesség, pillanatnyi sebesség. A sebesség mint vektormennyiség. A gyorsulás mint vektormennyiség. Egyenes vonalú mozgások Az egyenes vonalú egyenletes mozgás kísérleti vizsgálata és matematikai leírása. Az egyenes vonalú egyenletesen változó mozgás kísérleti és matematikai leírása. A négyzetes úttörvény. A szabadesés. Körmozgás Az anyagi pont egyenletes és egyenletesen változó körmozgásának kísérleti vizsgálata és matematikai leírása. 2008/177. szám Témakörök Tartalmak Mozgások szuperpozíciója Függőleges, vízszintes és ferde hajítás. Az általános görbe vonalú mozgás leírása, a simulókör fogalma. Newton mozgástörvényei (35 óra) A tehetetlenség törvénye A mozgásállapot fogalma, a testek tehetetlenségére utaló kísérletek. Az első törvényhez vezető történeti háttér áttekintése. A tehetetlenség törvényének alapvető szerepe a dinamikában. Az inerciarendszer fogalma, Galilei-féle relativitási elv. Newton II. törvénye A mozgásállapot-változás és a kölcsönhatás vizsgálata. Az erő fogalma és mérése. Newton II. törvénye. A tehetetlen tömeg értelmezése és mértékegysége. A relativisztikus tömegnövekedés. A dinamikai tömegmérés elve. Hatás-ellenhatás törvénye A kölcsönhatásban fellépő erők vizsgálata. Newton III. törvénye. Erők együttes hatása Az erőhatások függetlensége. Newton IV. törvénye. Az erők vektoriális összegzése. A dinamika alapegyenlete. Erőtörvények Nehézségi erő. Gravitációs erő. Kényszererők. Rugóerő. Súlyerő, sztatikai tömegmérés elve. Súrlódás, közegellenállás. A lendület A lendület fogalma. Newton második törvényének megfogalmazása a lendület segítségével. Impulzustétel. Lendület-megmaradás elve párkölcsönhatásnál. A rakéta mozgása. Munka, energia (15 óra) A munka értelmezése A munka kiszámítása különböző esetekben: állandó erő és irányába mutató elmozdulás, állandó erő és szöget bezáró elmozdulás, lineárisan változó erő munkája. Speciális erők munkái: emelési, nyújtási, súrlódási. Az eredő erő munkája. Munkatétel. Mechanikai energiafajták Mozgási energia, helyzeti energia, rugalmas energia. A munkatétel alkalmazásai. A mechanikai energiamegmaradás törvénye Konzervatív és nem-konzervatív erő fogalma. A mechanikai energia megmaradásának törvénye és érvényességi köre. A mechanikai energiamegmaradás törvényének alkalmazása. A teljesítmény és hatásfok A teljesítmény és hatásfok fogalma, kiszámítása. Pontrendszerek dinamikája (20 óra) Pontrendszer leírása Pontrendszer fogalma. Belső erők, külső erők. Zárt rendszer. Pontrendszer dinamikai leírásának alapelvei. Ütközések Ütközések jellemzése. A tökéletesen rugalmatlan ütközés. A tökéletesen rugalmas ütközés. Valódi ütközések, ütközési szám. Ferde ütközés. Tömegközéppont Tömegközéppont meghatározása két tömegpont, több tömegpont, és kiterjedt test esetén. Tömegközéppont mozgásának tétele. Pontrendszerre vonatkozó lendület- és munkatétel. 2008/177. szám Témakörök Tartalmak Körmozgás és gravitáció (20 óra) Körmozgás dinamikája A dinamika alapegyenletének alkalmazása egyenletes és egyenletesen változó körmozgásra. A centripetális és tangenciális gyorsulást okozó erő felismerése problémákban. Bolygómozgás kinematikája Az ellipszis matematikai leírása. A bolygómozgás Kepler-féle törvényei. Bolygómozgás dinamikai és energetikai leírása Newton egyetemes gravitációs törvénye. Gravitációs térerősség. A gravitációs és a nehézségi erő kapcsolata. A gravitációs tér munkája, gravitációs potenciális energia. Szökési sebesség. Tehetetlenségi erők Mozgások dinamikai leírása az inerciarendszerhez képest gyorsuló vonatkoztatási rendszerben. A tehetetlenségi erők fogalma. Centrifugális erő, Coriolis-erő. Forgatónyomaték és perdület (25 óra) Merev test egyensúlya Merev test fogalma. Merev testre ható erők eredője. Súlyvonal, súlypont. Tengellyel rögzített merev test egyensúlyának feltétele. Forgatónyomaték. Merev test egyensúlyának feltétele. Egyensúlyi helyzetek. Egyszerű gépek. A forgómozgás leírása A merev test forgási mozgási energiája. A tehetetlenségi nyomaték, Steiner-tétel. A perdület fogalma, perdület-tétel. A tisztán gördülés fogalma és feltétele. Analógia a haladó- és a forgómozgás között. Merev testek síkmozgása. A szögsebeség, a perdület, és a forgatónyomaték vektor jellegének, valamint a pörgettyűk mozgásának kvalitatív leírása. A továbbhaladás feltételei Legyen képes fizikai jelenségek megfigyelésére, s az ennek során szerzett tapasztalatok elmondására. Tárja fel a megfigyelt jelenség ok-okozati hátterét. Tudja helyesen használni a tanult mechanikai alapfogalmakat (tehetetlenség, sebesség, gyorsulás, tömeg, erő, erőtörvények, lendület, munka, energia, teljesítmény, hatásfok, tömegközéppont, forgatónyomaték, perdület). Értse a mechanika alaptörvényeit, és tudja felhasználni azokat mozgásokkal kapcsolatos problémák és más összetett események magyarázatára és megoldására. Értse és tudja felhasználni a megmaradási törvényeket. Legyen képes egyszerű, összetett és bonyolult mechanikai feladatok megoldására a tanult alapvető összefüggések segítségével. Ismerje és használja a tanult fizikai mennyiségek mértékegységeit. Tudjon példákat mondani a tanult jelenségekre, a tanult legfontosabb törvényszerűségek érvényesülésére a természetben, a technikai eszközök esetében. Tudja a tanult mértékegységeket a mindennapi életben is használt mennyiségek esetében használni. Legyen képes a tanult összefüggéseket, fizikai állandókat a képlet- és táblázatgyűjteményből kiválasztani, a formulákat értelmezni. Képes legyen a számítógépes világhálón a témához kapcsolódó érdekes és hasznos adatokat, információkat gyűjteni. 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes